161. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Φ.448/10958/2748 της 15/19  Μαρτ. 1990 (Διόρθ. Σφαλμ. στο ΦΕΚ  Β΄ 300/8 Μαΐου 1990) Οδική μεταφορά εμπορευματοκιβωτίων ψυγείων. Έχοντας υπόψη: 1.Τις διατάξεις του Νόμ. 383/76 και ειδικότερα του δεύτερου εδαφίου της παρ. 7 του άρθρ. 4 του Νόμ. 383/76, που ρυθμίζει τη διενέργεια εμπορευματικών μεταφορών με φορτηγά αυτοκίνητα δημόσιας χρήσης (ΦΕΚ 182/Α/20.7.1976). 2.Την αριθ. Α/41989/1855 από 20.1.1979 κανονιστική μας απόφαση, που απαγορεύει τη μετατροπή ή αντικατάσταση φορτηγών αυτοκινήτων ΔΧ οποιασδήποτε κατηγορίας με ψυγεία διεθνών μεταφορών (ΦΕΚ 99/Β/3.2.79). 3.Τις διατάξεις του Νόμ. 1757/88 (κύρωση της Διεθνούς Σύμβασης για ασφαλή εμπορευματοκιβώτια και άλλες διατάξεις ) (ΦΕΚ 37/Α/29.2.1988). (Αντί για τη σελ. 242, 8921) Σελ. 242,8921(α) Τεύχος 1103- Σελ. 31 Φορτηγά αυτοκίνητα 21.Ε.δ.157-161 4.Την από 1 Αυγ. 1988 ανακοίνωση του  Υπουργέιου   Εξωτερικών   για   τη   θέση   σε ισχύως προς τη χώρα μας της Διεθνούς Σύμβασης για ασφαλή εμπορευματοκιβώτια του 1972 ΦΕΚ 174/ Α/24.8.1988. 5.Ότι η ανάπτυξη των οδικών εμπορευματικών μεταφορών μας επιβάλλει τη διευκόλυνση διενέργειας εξελιγμένων μορφών μεταφοράς, όπως των εμπορευματοκιβωτίων, στο μέτρο όμως που αυτή δεν έχει αρνητικές επιπτώσεις στο έργο των ιδιοκτητών φορτηγών αυτοκινήτων δημόσιας χρήσης διεθνών μεταφορών, το οποίο περιορίζουν οι ανεπαρκείς ποσοστώσεις αδειών διέλευσης του εδάφους ορισμένων βασικών για τις μεταφορές αυτές χωρών, όπως η Γιουγκοσλαβία και η Αυστρία. 6.Ότι με το πνεύμα αυτό συμφωνήθηκε, μεταξύ του Υπουργείου μας και των εκπροσώπων των ιδιοκτητών φορτηγών αυτοκινήτων ψυγείων Δ.Χ. διεθνών μεταφορών, να ρυθμιστεί το θέμα μεταφοράς εμπορευματοκιβωτίων ψυγείων για τη λυση της απεργίας τους. 7.Ότι επιβάλλεται η εφαρμογή συστηματικού αυστηρού ελέγχου των οδικών μεταφορών εμπορευματοκιβωτίων ψυγείων για να μη καταστρατηγούνται οι διατάξεις της αριθ. Α/41989/1855 από 20.1.1979 κανονιστικής μας απόφασης, αποφασίζουμε: 1.Επιτρέπεται φορτηγά Δ.Χ. Διεθνών Μεταφορών κοινού φόρτου να μεταφέρουν πάνω στην πλατφόρμα τους ή στο ειδικά διαμορφωμένο πλαίσιό τους, «εμπορευματοκιβώτια με ψυκτικό μηχάνημα, από την Ελλάδα προς όλες τις βαλκανικές χώρες και αντίστροφα (από και προς TERMINAL), εφ’ όσον τα εμπορευματοκιβώτια αυτά πληρούν τις εξής προυποθέσεις: α)Είναι σύμφωνα με τις διατάξεις του Νόμου αριθ. 1757/88 (ΦΕΚ 37/Α/29.2.88) με τον οποίο κυρώθηκε η «Διεθνής Σύμβαση για ασφαλή εμπορευματοκιβώτια» που υπογράφηκε στη Γενεύη στις 2.12.1972, όπως αυτό έκτοτε ισχύει. β)Είναι εφοδιασμένα με πινακίδα έγκρισης ασφαλείας διαστάσεως τουλάχιστον 200ΜΜΧ100 ΜΜ μόνιμα τοποθετημένης σε εμφανές σημείο του εμπορευματοκιβωτίου και σε θέση που δεν φθείρεται εύκολα, στην οποία θα αναγράφονται τουλάχιστον στην Αγγλική ή Γαλλική γλώσσα οι ακόλουθες πληροφορίες, σύμφωνα με τον κανονισμό 1 και το προσάρτημα του κανονισμού 10 της Διεθνούς Σύμβασης της Γενεύης του 1972 για ασφαλή εμπορευματοκιβώτια: Σελ. 242,8922(α) Τεύχος 1103-Σελ. 32 CSC SAFETY APROVAL (έγκριση Ασφαλείας). Χώρα και στοιχεία έγκρισης. Ημερομηνία (μήνας και χρόνος)κατασκευής. Αναγνωριστικός αριθμός της ταυτότητας του εμπορευματοκιβωτίου. Μέγιστο συνολικό βάρος λειτουργίας (κιλά ή λίμπρες). Επιτρεπόμενο βάρος στοιβασίας για 1, 8 G. Φορτίο δόκιμης εγκάρσιας καταπόνησης εις KG και LB». γ)Είναι εφοδιασμένα με κυρωμένο αντίγραφο έγκρισης τύπου ή έγκρισης μεμονωμένου νέου εμπορευματοκιβωτίου ή έγκρισης υπαρχόντων εμπορευματοκιβωτίων από την αρμόδια επίσημη Αρχή κράτους Μέλους της Δ. Σύμβασης της Γενεύης για ασφαλή εμπορευματοκιβώτια, βάσει των Κανονισμών του Παραρτήματος 1 της ανωτέρω Σύμβασης. 2.Για να διαπιστωθεί ότι ένα «εμπορευματοκιβώτιο με ψυκτικό μηχάνημα» πληροί τις προϋποθέσεις της παρ. 1 της παρούσας ώστε να είναι επιτρεπτή η μεταφορά του με φορτηγά αυτοκίνητα Διεθνών Μεταφορών κοινού φόρτου θα πρέπει να ελέγχονται τα εξής: α)Αν το εμπορευματοκιβώτιο και το όχημα με το οποίο μεταφέρεται πληρούν τις βασικές προδιαγραφές της Διεθνούς Σύμβασης της Γενεύης του 1972 για ασφαλή εμπορευματοκιβώτια που αναγράφονται παρακάτω: (α1)Το εμπορευματοκιβώτιο είναι είδος εξαρτήματος μεταφοράς μόνιμης κατασκευής, μεγάλης αντοχής, ικανό για πολλαπλή χρήση και κατάλληλα σχεδιασμένο για να διευκολύνει τη μεταφορά αγαθών με ένα ή περισσότερα μέσα μεταφοράς χωρίς ενδιάμεση επαναφόρτωση των αγαθών. Δηλαδή η αντοχή του είναι τέτοια ώστε να είναι δυνατή η φόρτωσή του σε διάφορα μεταφορικά μέσα καθώς και η εκφόρτωσή του από αυτά και η φόρτωσή του σε άλλα, γεμάτου με εμπορεύματα χωρίς να υπάρχει κίνδυνος για την ασφάλεια της κατασκευής του. (α2)Η φόρτωση και η εκφόρτωσή του σε όχημα είναι ευχερής δια γερανού ή κλαρκ χωρίς πρόσθετη πρόσδεση με τη βοήθεια ενσωματωμένων σ’ αυτά γωνιακών εξαρτισμών, δηλαδή ενισχυμένων ανοιγματων στην κορυφή ή στον πυθμένα του εμπορευματοκιβωτίου για τους σκοπούς χειρισμού, στοιβασίας και ενδεχομένως ασφαλείας. 21.Ε.δ.161 Φορτηγά αυτοκίνητα (α3)Η στερέωσή του επί του οχήματος γίνεται μέσω καταλλήλων κλείστρων (κλειδιών) προσαρμοσμένων στο πλαίσιο του οχήματος με αντίστοιχες υποδοχές επί των εμπορευματοκιβωτίων (ή αντίστροφα) και όχι με μόνιμο και σταθερό τρόπο ή με μπουλόνια όπως γίνεται με τους ψυκτικούς θαλάμους των αυτοκινήτων ψυγείων. Στο συνημμένο σχεδιάγραμμα εικονίζονται τυπικά σχέδια κλείστρων. (α4)Τα χρησιμοποιούμενα φορτηγά (ή επικαθήμενα ή ρυμουλκούμενα) είναι απλά πλαίσια συνήθως χωρίς πλατφόρμα (δάπεδο) και με ενσωματωμένα σ’ αυτά συμμετρικά 4 ή 8 κλείστρα. Τοποθέτηση επί του πλαισίου ψυκτικού μηχανήματος ή οποιωνδήποτε άλλων εγκαταστάσεων, που έχουν προορισμό την εξυπηρέτηση της λειτουργίας εμπορευματοκιβωτίων ψυγείων απαγορεύεται: β)Αν το εμπορευματοκιβώτιο είναι εφοδιασμένο με πινακίδα έγκρισης ασφαλείας και έγκριση κατασκευής Κράτους Μέλους της Σύμβασης της Γενεύης για ασφαλή εμπορευματοκιβώτια, σύμφωνα με τα αναφερόμενα στις παρ. 1β και 1γ της παρούσας. Για τον εφοδιασμό των κυκλοφορούντων εμπορευματοκιβωτίων με έγριση κατασκευής, δίδεται προθεσμία μέχρι 30.4.90. γ)Σε περίπτωση αμφιβολιών (και εφόσον τούτο είναι δυνατό) θα ελέγχεται η δυνατότητα εύκολης και ασφαλούς εκφόρτωσης εμπορευματοκιβωτίου με γερανό ή κλάρκ κατά προτίμηση γεμάτου με εμπορεύματα. Για τον έλεγχο αυτό θα είναι δυνατό να χρησιμοποιηθούν από τις ελεγκτικές Αρχές μηχανήματα και τεχνική βοήθεια Δημοσίων Υπηρεσιών και Οργανισμών (Λιμεναρχείο, Τελωνείο, Υπ. Δημοσίων Έργων κ.λ.π.) καθώς και ιδιωτικών φορέων (σταθμών εμπορευματοκιβωτίων κ.λ.π.). 3.Στα ψυγεία κοντέϊνερς, των οποίων η μεταφορά μπορεί να διενεργείται μόνο σύμφωνα με τα παραπάνω οριζόμενα, επιτρεπόμενο η φόρτωση, από το εσωτερικό προς το εξωτερικό, αγαθών που η διατήρησή τους απαιτεί ψύξη, όπως ακριβώς προβλέπεται με την αριθ. 118000/3370/70 (Κεφάλαιο Στ. παρ. 9) κανονιστική απόφαση (ΦΕΚ 381/8/70) και για τα φορτηγά αυτοκίνητα ψυγεία. 4)Τα Τελωνεία φόρτωσης δεν θα επιτρέπουν τη φόρτωση σε ψυκτικούς θαλάμους ή ψυγεία τύπου κοντέϊνερς και δεν θα προβαίνουν στη σχετική σφράγιση, αν δεν διαπιστώνουν προηγουμένως: α)Ότι πρόκειται για φορτηγά αυτοκίνητα ψυγεία διεθνών μεταφορών Δ.Χ. (πρέπει να ελέγχεται η άδεια κυκλοφορίας τους, στην οποία ν’ αναγράφεται ότι το όχημα είναι ψυγείο διεθνών μεταφορών Δ.Χ.) ή β)Ότι το επί της πλατφόρμας ή του ειδικά διαμορφωμένου πλαισίου του, μεταφερόμενο εμπορευματοκιβώτιο πληροί τις προϋπόθεσεις και προδιαγραφές των παρ. 1 και 2 της παρούσας, (ότι δηλαδή είναι πραγματικά εγκεκριμένο εμπορευματοκιβώτιο με ψυκτικό μηχάνημα). 4α.Τα Τελωνεία εξόδου και εισόδου δεν θα επιτρέπουν την έξοδο ή την είσοδο οποιουδήποτε φορτηγού αυτοκινήτου ψυγείου Δ.Χ. ή φορτηγού Δ.Χ. κοινού φόρτου, που μεταφέρει πάνω στην πλατφόρμα του ψυκτικό θάλαμο, ή ψυγείο τύπου κοντέϊνερς, αν δεν διαπιστώνουν τα παραπάνω (περιπτ. α ή β) αναφερόμενα. 5.Σε περίπτωση που τα αρμόδια τελωνειακά όργανα στα τελωνεία φόρτωσης ή στα τελωνεία εξόδου–εισόδου διατηρούν επιφυλάξεις ως προς το αν το επί της πλατφόρμας τους ή του ειδικά διαμορφωμένου πλαισίου του οχήματος μεταφερόμενο εμπορευματοκιβώτιο πληροί τις προϋποθέσεις και προδιαγραφές των παρ. 1 και 2 της παρούσας δεν επιτρέπουν την φόρτωση (τα τελωνεία φόρτωσης) ή απαγορεύουν την έξοδο (τα τελωνεία εξόδου) του οχήματος και το παραπέμπουν για έλεγχο στην πλησιέστερη Υπηρεσία Συγκοινωνιών ή το πλησιέστερο ΚΤΕΟ. 6.Αν από τον έλεγχο στην Υπηρεσία Συγκοινωνιών ή το ΚΤΕΟ διαπιστωθεί ότι δεν πληρούνται οι προδιαγραφές και προυποθέσεις των παρ. 1 και 2 της παρούσας αφαιρούνται επί τόπου οι πινακίδες κυκλοφορίας του οχήματος και αποστέλλονται με σχετικό συνοδευτικό έγγραφο, που αναφέρει την παράβαση, στην αρμόδια Υπηρεσία Συγκοινωνιών για την επιβολή της προβλεπόμενης από τις διατάξεις του Νόμ. 1010/80 (άρθρ. 2 παρ. 2) ποινής, (αφαίρεση του δικαιώματος εκτέλεσης διεθνών μεταφορών από 3 μέχρι 12 μήνες). 7.Η διαδικασία ελέγχου που ορίζεται στις παρ. 4, 5, 6 και 7 της παρούσας εφαρμόζεται αυτεπαγγέλτως από τα αρμόδια τελωνειακά όργανα και σε κάθε περίπτωση καταγγελίας από συνδικαλιστικό όργανο των μεταφορέων ή και από οποιονδήποτε μεμονωμένο αυτοκινητιστή. 8.΄Ελεγχος και διαδικασία παραπομπής για έλεγχο σε Υπηρεσία Συγκοινωνιών ή ΚΤΕΟ διενεργείται από τα αρμόδια αστυνομικά όργανα είτε αυτεπάγγελτα είτε κατόπιν σχετικής καταγγελίας από συνδικαλιστικό όργανο των μεταφορέων ή και από οποιονδήποτε μεμονωμένο αυτοκινητιστή. 